দিন যত যাচ্ছে ততই জনপ্রিয় হয়ে উঠছে ক্রিকেটর সংক্ষিপ্ত ফরম্যাট। আর সে সুযোগে এই টি-টোয়েন্টি ক্রিকেটের আয়োজনেরও যেন হিড়িক পড়ে গেছে। ফলে মান এবং আকর্ষণ কমতে শুরু করেছে এই টুর্ণামেন্টগুলোর । একই সাথে বিভিন্ন ক্রিকেট বোর্ড আপত্তি তুলেছে এ সব টুনামেন্টের কারণে অনেক ক্রিকেটার জাতীয় দল থেকে স্বেচ্ছায় অবসর গ্রহণ করে ফেলছেন। আর তাই এবার যত্রতত্র ফ্রাঞ্চাইজিভিত্তিক ক্রিকেট লিগের লাগাম টেনে ধরার বিষয়ে ভাবছে বিশ্ব ক্রিকেটের নিয়ন্ত্রক সংস্থা আইসিসি। জনপ্রিয় টি-টোয়েন্টি লিগ নিয়েও কঠোর বার্তা দিয়েছে আইসিসি। এখন থেকে আর ইচ্ছে মতো ফ্রাঞ্চাইজিভিত্তিক ক্রিকেট লিগ আয়োজন করতে পারবে না কোনো দেশের ক্রিকেট বোর্ড।